Til elever og foresatte ved Melhus videregående skole

Alle videregående skoler i Trøndelag holder stengt på ubestemt tid. Vi vet i dag ikke hvor lenge det vil vare. Vi holder skolebygget stengt, og går over til fjernundervisning via nett. Vi er pliktig til å gi alle elever opplæring så langt det er mulig også i en slik situasjon. Vi antar at det vil være krevende å være «fjernelev». Vi trenger derfor foresatte sin hjelp til å motivere og minne på at det er skole selv om en må være hjemme.

Skoledagen starter og slutter til vanlig tid. Vi må selvfølgelig gjøre tilpasninger, særlig innen de praktiske fagene.

Skoledagen starter med at eleven logger seg på Canvas og går til det faget som er satt opp i timeplanen. Detaljert informasjon om dette finner du på nettsiden vår og som vedlegg i eposten.

Fredag 13. mars har vi valgt å ha studiedag. Lærere og elever trenger en arbeidsdag til å få på plass programvare, forberede undervisningsopplegg og informasjonsdeling. Eleven har studiedag som disponeres fritt til å jobbe med fagene.

Det blir mulig å hente bøker og utstyr på skolen fredag 13. mars og mandag 16. mars fra kl 10:00 til 12:00.

Dette er et tiltak for å begrense spredning av Koronaviruset. Elevene bør oppholde seg i hjemmet, og unngå samles i grupper hvor virus kan spres. Vi viser til folkehelseinstituttet sine anbefalinger: <https://www.fhi.no/>

Russen har i samråd med rektor besluttet å avlyse russerevy og andre arrangementer der mange ungdommer samles.

Oppdatert informasjon vil bli gitt på vår hjemmeside <https://web.trondelagfylke.no/melhus-videregaende-skole>

Henviser også til fylkeskommunen sin hjemmeside: <https://www.trondelagfylke.no/>

Er det noe du lurer på eller trenger å få svar på så ta kontakt med skolen på postmottak: [postmottak.melhusvgs@trondelagfylke.no](mailto:postmottak.melhusvgs@trondelagfylke.no) eller rektor: [hansat@trondelagfylke.no](mailto:hansat@trondelagfylke.no)

Med vennlig hilsen   
Hanne Mari Sæther  
  
